**«Мектебі жақсы елдің-ертеңі жақсы»**

Ұстаз жолы қиынырақ басқадан,   
Сырлары көп сыртқа әлі шықпаған.   
Шаршаса да осы жолдың бойында,   
Қандай рақат,шын бақытын тапса адам.

Бар ғылымның бастауы-мектеп. Мектебі жақсы елдің-ертеңі жақсы. Сондықтан да біздің басты мақсатымыз білім сапасын жақсарту, оқушының жеке тұлға ретінде дамуына жағдай жасау, өмірге көзқарасын қалыптастыру. Қай кезде болсын мұғалімге үлкен міндет артылып отырғаны баршамызға мәлім. Сол міндетті орындау – бәріміздің қасиетті борышымыз. Еліміздің, жеріміздің болашағы, оның әлемдік өркениеттегі өз орны, тәрбиелеп отырған ұрпақтарымыздың қолында. Ал білім мен тәрбиенің бастауы – мұғалім және мектеп. Айтпағым, сол ұстаздардың жемісін, нәтижесін біздер де байқауларда, жарыстарда көріп жатырмыз.

Осыған орай, 2017-2018 оқу жылына арналған жұмыс жоспарын іске асыру мақсатында Первомай негізгі мектебінің ұжымы аса құлшыныспен еңбек атқаруда. Мектебімізде атқарылып жатқан жұмыстарға тоқталсам, үстіміздегі жылы өткізілген **«Ақ бота»** интеллектуалдық марафонына мектебімізден 8 оқушы белсенді қатысып сертификатпен марапатталды. Олар: Кумаров Айдынбек, Қойкен Асылжан, Ашимбек Айдана, Жанболат Алтыншаш, Хавиметхан Алмагүл, Хурманхазы Айсулу және де «Русский медвежонок – барлығына арналған тіл білімі» конкурсына Жақия Әбілмансұр -2 сынып оқушысы, Кумаров Айдынбек-4 сынып оқушысы, Кумарова Аяулым -3 сынып оқушысы қатысып сертификатқа ие болды. Халықаралық «Пони» (Пойми! Открой! Найди! Исследуй!) байқауының жүлдегерлері: Жақия Әбілмансұр мен Кумаров Айдынбек жоғары нәтиже көрсеткен үшін диплом иегері болды. Осы аталған байқауға жүлдегерлерін сапалы дайындаған үшін жетекші география пәні мұғалімі Мурат Нурсауле «Пони» халықаралық орталығының директоры атынан дипломмен марапатталды.

Ақмола облысы білім басқармасының «Облыстық оқу-әдістемелік кабинеті» өткізген «ТАБЫСТЫ МЕНЕДЖЕР-2017» мектеп директорлары арасындағы конкурсының облыстық кезеңіне жолдама алған мектеп директоры Мурат Нурсауле директорлық қызметтің қыр сырынан өз жетістіктерін комиссия алдында насихаттай білді. Қорытындысында мектебіміздің директоры «Шағын жанақталған мектебінің табысты менеджері»номинациясы бойынша грамота және бағалы сыйлықпен марапатталды.

Сонымен қатар, Ақмола облыстық білім басқармасы «Облыстық оқу-әдістемелік кабинеті осы конкурс бойынша санаулы директорлар жұмысынан жинақтама кітапша шығарған. Сол жинақтамада мектебіміздің директоры Мурат Нурсауленің эссесі де таңдалып алынған.

Және де «Рухани жаңғыру – болашаққа бағдар» бағытында біршама жұмыстар атқарылып келеді. **«Мәңгілік Ел»** идеясының маңызды құрамдас бөліктері болып табылатын азаматтық және жалпыұлттық идея оқушылардың бойында патриоттық сезімі, ұлттық сана-сезімі, ұлттық рухы, азаматтылығы мен әлеуметтік белсенділігі жоғары деңгейлі зияткер әрі бәсекеге қабілетті тұлғаға тән қасиет-сапаларды жетілдіретін білімді де білікті ұрпақ тәрбиелеу. Аға тәлімгер Уай Мейрамханның басшылығымен «Жас Ұлан» ұйымы жұмыс жасауда. «Біз сыбайлас жемқорлыққа қарсымыз!» атты аймақтық байқауда ІІ орынды иеленді. Шағалалы орта мектебінде өткізілген «Көңілді және тапқырлар» фестивалінде Первомай НМ оқушылары : Жакиенова Аида, Асербай Бахыт, Шугайв Ханат, Қаби Мәдина, Хавиметхан Алмагүл, Жанболат Жылыбай, Мырзат Хуантхан, Нұрболатұлы Серікболат, Долданов Жалғас, Айтманов Диас, Шмидт Артем және ұстаздар Мурат Қадиржан және Адебиет Ельдаурен қатысып ІІ – орынды иеленді. Сонымен қатар, аудан көлемінде өткізілген іс шараларда мектеп оқушылары бақтарын сынап келеді. Атап айтар болсам,мектебіміздің оқушылары Жакиенова Аида және Шугайв Маржангүл жетекшісі технология пәнінің мұғалімі Хабсейт Жанил, Зеренді аудандық балалар шығармашылық үйі ұйымдастырған көрмеде, «Сәндік-қолданбалы өнерін дамытуға қосқан үлесі үшін және «Рухани жаңғыру» бағдарламасын жүзеге асыру аясында «Қиял ұшқыны мен қолдар туындысы» атты қол өнершілер сайысына қатысып грамотамен марапатталды. Мұның өзі мектебіміздің іскерлікпен жұмыс істеп келе жатқанын көрсетеді.

Елбасымыз Нұрсұлтан Әбішұлы Назарбаевтың: "Еліміздің ертеңі бүгінгі жас ұрпақтың қолында", - дегені бәрімізге белгілі. Еліміз өркениетті елдердің қатарынан орын алып, ұрпағымыз қоғам қажеттілігіне сай болып жатса, бұл – ұстаздардың еңбегінің жемісі. Олай дейтін себебіміз ақынды да, батырды да, алыпты да, дананы да ұстаз тәрбиелейді. Мұғалімі қандай болса, қоғамы да сондай болмақ делінген бұлжымас заңдылық ерте уақыттардың өзінде-ақ белгілі болды. Адамзат өркениетінің даму тарихында жақсы мектебі мен мұғалімдері бар мемлекет қана озып шыққан. Біз осындай жетістіктерімізбен бүгінгі таңда мақтанамыз!

**Жакиенова Анар Сериковна**

**«Первомай негізгі мектебі» КММ-нің оқу ісі меңгерушісі**